Spragleullspinnedderkopp

Spragleullspinnedderkopp (Lathys humilis) er en edderkopp som tilhører familien ullspinnedderkopper. Den er den eneste arten fra denne slekten i Norge. Men Lathys nielsieni, er en forventet art for Norge, siden den har en utbredelse ganske nær inntil norskegrensen. Lathys humilis var tidligere i Norge, kun kjent fra et funn innendørs, og derfor var den antatt å være en innført art. Den har i de senere år blitt registrert i det fri både i Gjerstad og ved Risør. 

Spragleullspinnedderkopp kan bli opptil 2,5 millimeter lang (kroppslengde). Den er mørk på farge, men har lysere, nær beige bein med mørkere ringer. Den foretrekker lave busker, urterik vegetasjon, men den kan også observeres på bakken, på soleksponerte og varme steder.

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Lathys (tysk)
 Platnick, N. I. 2008. The World Spider Catalog, version 9.0. American Museum of Natural History.

Eksterne lenker 
 
 Glenn Halvor Morka: Edderkoppkroken. Nettside om norske edderkopper, med mange bilder

Ullspinnedderkopper
Dyr formelt beskrevet av John Blackwall
Edderkoppdyr formelt beskrevet i 1855